ประกาศนายทะเบียน

เรื่อง การสมัครสอบ การจัดสอบ การประกาศผลสอบ และระเบียบการสอบ

เพื่อขอรับใบอนุญาตเป็นตัวแทนประกันวินาศภัย และนายหน้าประกันวินาศภัย

พ.ศ. 2551

----------------------------------------------

          อาศัยอํานาจตามความในข้อ 7 และข้อ 11 ของประกาศคณะกรรมการกํากับและส่งเสริมการประกอบธุรกิจประกันภัย เรื่อง กําหนดหลักเกณฑ์ วิธีการ เงื่อนไข การขออนุญาต การอนุญาตและการต่ออายุใบอนุญาตเป็นตัวแทนประกันวินาศภัย และนายหน้าประกันวินาศภัย พ.ศ. 2551 นายทะเบียน จึงออกประกาศไว้ดังนี้


ข้อ ๑ ประกาศนี้เรียกว่า “ประกาศนายทะเบียน เรื่อง การสมัครสอบ การจัดสอบ การประกาศผลสอบ และระเบียบการสอบ เพื่อขอรับใบอนุญาตเป็นตัวแทนประกันวินาศภัย และนายหน้าประกันวินาศภัย พ.ศ. 2551”


ข้อ ๒ ประกาศฉบับนี้ให้ใช้บังคับตั้งแต่วันที่ 1 มกราคม พ.ศ. 2552 เป็นต้นไป


ข้อ ๓ ในประกาศนี้

          “สํานักงาน” หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย


หมวด ๑ การสอบความรู้ เพื่อขอรับใบอนุญาตเป็นตัวแทนประกันวินาศภัย

----------------------------------------------


ข้อ ๔ การสอบความรู้เพื่อขอรับใบอนุญาตเป็นตัวแทนประกันวินาศภัย ต้องมีจํานวนข้อและกําหนดจํานวนคะแนนแต่ละวิชา ดังต่อไปนี้

          4.1 ใบอนุญาตตัวแทนประกันวินาศภัย

          4.1.1 วิชา จรรยาบรรณและศีลธรรมของตัวแทนประกันวินาศภัย จํานวน 10 ข้อ 20 คะแนน

          4.1.2 วิชา ประมวลกฎหมายแพ่งและพาณิชย์ว่าด้วยการประกันภัย จํานวน 10 ข้อ 20 คะแนน

          4.1.3 วิชา พระราชบัญญัติประกันวินาศภัย พ.ศ. 2535 แก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 จํานวน 10 ข้อ 20 คะแนน

          4.1.4 วิชา ความรู้ทั่วไปเกี่ยวกับการประกันวินาศภัย ประกอบด้วย

          4.1.4.1 วิชา หลักการประกันวินาศภัย จํานวน 4 ข้อ 8 คะแนน

          4.1.4.2 วิชา การประกันอัคคีภัย จํานวน 4 ข้อ 8 คะแนน

          4.1.4.3 วิชา การประกันภัยรถยนต์ และการประกันภัยตามกฎหมายว่าด้วยการคุ้มครองผู้ประสบภัยจากรถ จํานวน 4 ข้อ 8 คะแนน

          4.1.4.4 วิชา การประกันภัยทางทะเลและการขนส่ง จํานวน 4 ข้อ 8 คะแนน

          4.1.4.5 วิชา การประกันภัยเบ็ดเตล็ด จํานวน 4 ข้อ 8 คะแนน

          4.2 ใบอนุญาตตัวแทนประกันวินาศภัย ประเภทการประกันภัยอุบัติเหตุส่วนบุคคลและประกันสุขภาพ

          4.2.1 วิชา จรรยาบรรณและศีลธรรมของตัวแทนประกันวินาศภัย จํานวน 10 ข้อ 20 คะแนน

          4.2.2 วิชา ประมวลกฎหมายแพ่งและพาณิชย์ว่าด้วยการประกันภัย จํานวน 10 ข้อ 20 คะแนน

          4.2.3 วิชา พระราชบัญญัติประกันวินาศภัย พ.ศ. 2535 แก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 จํานวน 10 ข้อ 20 คะแนน

          4.2.4 วิชา ความรู้ทั่วไปเกี่ยวกับการประกันภัยอุบัติเหตุส่วนบุคคล และการประกันสุขภาพ จํานวน 20 ข้อ 40 คะแนน

          4.3 ใบอนุญาตตัวแทนประกันวินาศภัย ประเภทการประกันภัยตามกฎหมายว่าด้วยการคุ้มครองผู้ประสบภัยจากรถ

          4.3.1 วิชา จรรยาบรรณและศีลธรรมของตัวแทนประกันวินาศภัย จํานวน 10 ข้อ 20 คะแนน

          4.3.2 วิชา ประมวลกฎหมายแพ่งและพาณิชย์ว่าด้วยการประกันภัย จํานวน 10 ข้อ 20 คะแนน

          4.3.3 วิชา พระราชบัญญัติประกันวินาศภัย พ.ศ. 2535 แก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 จํานวน 10 ข้อ 20 คะแนน

          4.3.4 วิชา การประกันภัยตามกฎหมายว่าด้วยการคุ้มครองผู้ประสบภัยจากรถ จํานวน 20 ข้อ 40 คะแนน


ข้อ ๕ การสอบความรู้ตามข้อ 4 ให้ใช้วิธีการสอบแบบปรนัย โดยมีระยะเวลาการสอบ จํานวน 2 ชั่วโมง


หมวด ๒ การสอบความรู้ เพื่อขอรับใบอนุญาตเป็นนายหน้าประกันชีวิต

----------------------------------------------


ข้อ ๖ วิธีการสอบความรู้เพื่อขอรับใบอนุญาตเป็นนายหน้าประกันวินาศภัย ประเภทการจัดการประกันภัยโดยตรง ต้องมีจํานวนข้อ และกําหนดจํานวนคะแนนแต่ละวิชา ดังต่อไปนี้

          6.1 วิชา จรรยาบรรณและศีลธรรมของนายหน้าประกันวินาศภัย จํานวน 10 ข้อ 20 คะแนน

          6.2 วิชา ประมวลกฎหมายแพ่งและพาณิชย์ว่าด้วยการประกันภัย จํานวน 20 ข้อ 40 คะแนน

          6.3 วิชา พระราชบัญญัติประกันวินาศภัย พ.ศ. 2535 แก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 จํานวน 20 ข้อ 40 คะแนน

          6.4 วิชา ความรู้ทั่วไปเกี่ยวกับการประกันวินาศภัย ประกอบด้วย

          6.4.1 หลักการประกันวินาศภัย จํานวน 14 ข้อ 28 คะแนน

          6.4.2 การประกันอัคคีภัย จํานวน 14 ข้อ 28 คะแนน

          6.4.3 การประกันภัยรถยนต์ และการประกันภัยตามกฎหมายว่าด้วยการคุ้มครองผู้ประสบภัยจากรถ จํานวน 14 ข้อ 28 คะแนน

          6.4.4 การประกันภัยทางทะเลและการขนส่ง จํานวน 14 ข้อ 28 คะแนน

          6.4.5 การประกันภัยเบ็ดเตล็ด จํานวน 14 ข้อ 28 คะแนน


ข้อ ๗ สําหรับผู้ขอรับใบอนุญาตเป็นนายหน้าประกันวินาศภัยประเภทการจัดการประกันภัยต่อเมื่อสอบความรู้เพื่อขอรับใบอนุญาตเป็นนายหน้าประกันวินาศภัยประเภทการจัดการประกันภัยโดยตรงแล้ว ต้องสอบความรู้วิชาเกี่ยวกับการประกันภัยต่อ 80 คะแนน


ข้อ ๘ การสอบความรู้ตามข้อ 6 ให้ใช้วิธีการสอบแบบปรนัย ระยะเวลาการสอบจํานวน 3 ชั่วโมง สําหรับการสอบความรู้ตามข้อ 7 ให้ใช้วิธีการสอบแบบปรนัยหรือแบบอัตนัยก็ได้ระยะเวลาการสอบจํานวน 1 ชั่วโมง


หมวด ๓ การสมัครสอบ การจัดสอบ และการประกาศผลสอบ

----------------------------------------------


ข้อ ๙ ผู้สมัครสอบความรู้เพื่อขอรับใบอนุญาตเป็นตัวแทนประกันวินาศภัย หรือนายหน้าประกันวินาศภัย ต้องยื่นใบสมัครสอบพร้อมทั้งแนบสําเนาบัตรประจําตัวประชาชน


ข้อ ๑๐ ผู้สมัครสอบความรู้ตามข้อ 9 ต้องชําระค่าธรรมเนียมการสอบตามอัตราที่กําหนดในกฎกระทรวง ค่าธรรมเนียมดังกล่าวจะไม่คืนให้ไม่ว่ากรณีใดทั้งสิ้น


ข้อ ๑๑ การกําหนดวัน เวลา สถานที่รับสมัครสอบ การจัดสอบ และการประกาศผลสอบจะกําหนดโดย

          11.1 สมาคมประกันวินาศภัย และ/หรือสถาบันประกันภัยไทย กรณีการสอบความรู้เพื่อขอรับใบอนุญาตเป็นตัวแทนประกันวินาศภัย

          11.2 สํานักงาน กรณีการสอบความรู้เพื่อขอรับใบอนุญาตเป็นนายหน้าประกันวินาศภัย


หมวด ๔ เกณฑ์การตัดสิน

----------------------------------------------


ข้อ ๑๒ ผู้สมัครสอบความรู้ตามข้อ 4 ใช้เกณฑ์ตัดสินดังนี้

          12.1 ผ่านการสอบความรู้ในวิชาจรรยาบรรณและศีลธรรมของตัวแทนประกันวินาศภัยได้คะแนนไม่น้อยกว่าร้อยละ 70

          12.2 ผ่านการสอบความรู้ในทุกวิชายกเว้นวิชาจรรยาบรรณและศีลธรรมของตัวแทนประกันวินาศภัยตาม 4.1 หรือ 4.2 หรือ 4.3 แล้วแต่กรณี ได้คะแนนเฉลี่ยรวมกันไม่น้อยกว่าร้อยละ 60

          ผู้สมัครสอบต้องสอบผ่านตามเกณฑ์ที่กําหนดไว้ทั้งใน 12.1 และ 12.2 ในการสอบครั้งเดียวกันจึงถือว่าสอบได้


ข้อ ๑๓ ผู้สมัครสอบความรู้ตามข้อ 6 ใช้เกณฑ์ตัดสินดังนี้

          13.1 ผ่านการสอบความรู้ในวิชาจรรยาบรรณและศีลธรรมของนายหน้าประกันวินาศภัยได้คะแนนไม่น้อยกว่าร้อยละ 70

          13.2 ผ่านการสอบความรู้ในวิชาตามข้อ 6.2 6.3 และ 6.4 ได้คะแนนเฉลี่ยรวมกันไม่น้อยกว่าร้อยละ 60

          ผู้สมัครสอบต้องสอบผ่านตามเกณฑ์ที่กําหนดไว้ทั้งใน 13.1 และ 13.2 ในการสอบครั้งเดียวกันจึงถือว่าสอบได้


ข้อ ๑๔ ผู้สมัครสอบความรู้ตามข้อ 7 ใช้เกณฑ์ตัดสินดังนี้

          14.1 ต้องเป็นผู้สอบความรู้ได้ตามข้อ 13

          14.2 ผ่านการสอบความรู้ในวิชาเกี่ยวกับการประกันภัยต่อ ได้คะแนนไม่น้อยกว่าร้อยละ 60

          ผู้สมัครสอบต้องสอบผ่านตามเกณฑ์ที่กําหนดไว้ทั้งใน 14.1 และ 14.2 จึงถือว่าสอบได้


หมวด ๕ ระเบียบการสอบ

----------------------------------------------


ข้อ ๑๕ ให้ผู้สมัครสอบความรู้ปฏิบัติตามระเบียบ ดังต่อไปนี้

          15.1 ต้องแสดงบัตรประจําตัวสอบต่อผู้ควบคุมการสอบก่อนเข้าห้องสอบ

          15.2 ต้องเข้าห้องสอบตามวัน เวลา และสถานที่ตามประกาศกําหนด หากเวลากําหนดเข้าห้องสอบผ่านไปแล้ว 15 นาที ผู้สมัครสอบความรู้ไม่มีสิทธิเข้าห้องสอบ และผู้เข้าสอบจะออกจากห้องสอบก่อนเวลา 20 นาที หลังจากที่ได้เริ่มสอบไม่ได้

          15.3 ต้องแต่งกายสุภาพ เรียบร้อย

          15.4 ต้องนั่งสอบในที่ที่กําหนดไว้ และแสดงบัตรเข้าสอบพร้อมบัตรประจําตัวประชาชนหรือบัตรอื่น ๆ ที่ออกโดยส่วนราชการซึ่งติดภาพถ่ายของผู้ถือบัตรโดยวางไว้บนโต๊ะที่นั่งสอบ

          15.5 ต้องใช้กระดาษคําตอบที่ผู้ควบคุมการสอบแจกให้เท่านั้น

          15.6 ต้องนําอุปกรณ์ในการตอบข้อสอบ เช่น ปากกา ดินสอ ยางลบ หรือเครื่องคํานวณ มาด้วยตนเอง

          15.7 ต้องลงลายมือชื่อของผู้เข้าสอบความรู้ด้วยตนเองในทะเบียนผู้เข้าสอบความรู้ตามที่ผู้ควบคุมการสอบจัดให้

          15.8 ห้ามนํากระดาษ สมุด ตํารา เอกสารอื่นใด หรืออุปกรณ์สื่อสารทุกชนิดเข้าไปในห้องสอบเว้นแต่จะได้รับอนุญาตจากผู้ควบคุมการสอบ

          15.9 ห้ามนําข้อสอบ หรือกระดาษคําตอบออกจากห้องสอบ

          15.10 ห้ามพูดคุย ปรึกษาหารือ ลอกเลียนผู้อื่น ส่งเสียงดัง หรือกระทําการใดอันอาจก่อให้เกิดความเดือดร้อนรําคาญต่อผู้อื่นในขณะทําการสอบ


ข้อ ๑๖ ผู้เข้าสอบ ผู้ใดฝ่าฝืนระเบียบการเข้าสอบข้อหนึ่งข้อใดตามที่กําหนดในข้อ 15 แห่งประกาศฉบับนี้ให้ถือว่าผู้นั้นสอบตก


ข้อ ๑๗ ผู้สมัครสอบ ผู้ใดกระทําการทุจริต หรือมีส่วนร่วมทุจริตในการสอบ หรือยินยอมให้ผู้อื่นทําการสอบแทน ทั้งผู้สมัครสอบ ผู้ทําการสอบแทน และผู้ที่มีส่วนร่วมในการทุจริตการสอบต้องถูกตัดสิทธิการสมัครสอบความรู้เพื่อขอรับใบอนุญาตเป็นตัวแทนประกันวินาศภัยและการสมัครสอบความรู้เพื่อขอรับใบอนุญาตเป็นนายหน้าประกันวินาศภัย มีกําหนดระยะเวลา 3 ปีนับแต่วันที่ได้กระทําการนั้น

          ผู้ทําการสอบแทนหรือผู้มีส่วนร่วมทุจริตในการสอบ เป็นผู้ที่ได้รับใบอนุญาตเป็นตัวแทนประกันวินาศภัย หรือนายหน้าประกันวินาศภัยอยู่แล้ว ให้ถือว่าบุคคลดังกล่าวกระทําการอันเป็นการฝ่าฝืนบทบัญญัติของกฎหมาย และให้นายทะเบียนมีอํานาจเพิกถอนใบอนุญาตได้


ผู้มีอํานาจลงนาม - ประกาศ ณ วันที่ 18 ธันวาคม พ.ศ. 2551

 

จันทรา บูรณฤกษ์

เลขาธิการ

คณะกรรมการกํากับและส่งเสริมการประกอบธุรกิจประกันภัย

นายทะเบียน